**Εθνικό και Καποδιστριακό Πανεπιστήμιο Αθηνών**

**Φιλοσοφική Σχολή, Τμήμα Μουσικών Σπουδών**

**Πρόγραμμα Σπουδών Ειδίκευσης στην ΨΑΛΤΙΚΗ ΤΕΧΝΗ**

**Υποχρεωτική ύλη εισαγωγικών εξετάσεων Ιανουαρίου 2025**

Για την ειδίκευση **Ψαλτική Τέχνη**, οι υποψήφιοι θα εξετασθούν ενώπιον επιτροπής καθηγητών, καλούμενοι να ερμηνεύσουν (από τα υποδεικνυόμενα μουσικά βιβλία) τα εξής μελοποιήματα:

* Ένα *δοξαστικό*, μελοποιημένο σε χρωματικό γένος

{: *Δοξαστάριον, περιέχον τα δοξαστικά όλων των δεσποτικών και θεομητορικών εορτών, των τε εορταζομένων αγίων του όλου ενιαυτού, του τε Τριωδίου και Πεντηκοσταρίου, μελοποιηθέν παρά Ιακώβου πρωτοψάλτου της του Χριστού Μεγάλης Εκκλησίας, εξηγηθέν δε απαραλλάκτως εις την νέαν της μουσικής μέθοδον παρά Χουρμουζίου Χαρτοφύλακος, ενός των εφευρευτών της ρηθείσης μεθόδου, νυν πρώτον εκδοθέν εις τύπον παρά Θεοδώρου Π.Π.Παράσχου Φωκέως, επιστασία του αυτού, αναλώμασι δε του τε ιδίου και των φιλομούσων συνδρομητών, τόμοι πρώτος & δεύτερος, εκ της εν Γαλατά τυπογραφίας Ισάκ δε Κάστρου, αωλς’. 1836* [= Κατερίνη 1990]}.

* Ένα *χερουβικό*, μελοποιημένο σε τρίτο ή σε βαρύ ήχο

{: *Πανδέκτη της ιεράς εκκλησιαστικής υμνωδίας του όλου ενιαυτού, εκδοθείσα υπό Ιωάννου λαμπαδαρίου και Στεφάνου Α' δομεστίκου της του Χριστού Μεγάλης Εκκλησίας, τόμος 4, φυλλάδιον 1, περιέχων όλα τα μαθήματα της ιεράς Λειτουργίας, εν Κωνσταντινουπόλει, αωνα’. 1851* [= Κατερίνη 2001], σσ. 59-431}.

* Ένα *καλοφωνικό ειρμό*, μελοποιημένο σε διατονικό γένος, με ομόηχό του κράτημα

{: *Ειρμολόγιον Καλοφωνικόν, μελοποιηθέν παρά διαφόρων ποιητών παλαιών τε και νέων διδασκάλων, μεταφρασθέν δε εις την νέαν της μουσικής μέθοδον και μετά πάσης επιμελείας διορθωθέν παρά του ενός των τριών διδασκάλων της ρηθείσης μεθόδου Γρηγορίου πρωτοψάλτου της του Χριστού Μεγάλης Εκκλησίας, νυν πρώτον εκδοθέν εις τύπον παρά Θεοδώρου Π.Παράσχου Φωκέως, επιστασία του αυτού, αναλώμασι δε του τε ιδίου και των φιλομούσων συνδρομητών, εν Κωνσταντινουπόλει, εκ της τυπογραφίας Κάστρου εις Γαλατάν, αωλε’. 1835* [= Αθήνα 1983]}.